ΚΟΙΝΩΝΙΑ

Θύμα ασέλγειας από έναν ντελιβερά που της παρέδωσε την παραγγελία έπεσε μία 28χρονη στη Θεσσαλονίκη.

Ειδικότερα, σύμφωνα με το thestival.gr, το βράδυ του Σαββάτου η 28χρονη παρήγγειλε φαγητό από κατάστημα, και λίγη ώρα αργότερα, ο διανομέας της χτύπησε το κουδούνι για να της παραδώσει την παραγγελία.

Εκείνη του άνοιξε και καθώς έψαχνε να πληρώσει είδε τον 50χρονο ντελιβερά να αυτοϊκανοποιείται μπροστά της.

Η κοπέλα έντρομη ειδοποίησε αμέσως την αστυνομία αλλά ο δράσης πρόλαβε να διαφύγει. Ωστόσο χθες, αστυνομικοί του ΑΤ Καλαμαριάς κατάφεραν να συλλάβουν τον δράστη, στο πλαίσιο του αυτοφώρου.

Σε βάρος του σχηματίστηκε δικογραφία για προσβολή γενετήσιας αξιοπρέπειας, ενώ σήμερα ο 50χρονος πέρασε το κατώφλι του εισαγγελέα.

Πηγή: Thestival.gr